Ingebrigtsen sikret NM-gull i stafett
To av gullmedaljene var for pølserosiner å regne: Først det unge seniorlaget på 4 x 100 som satte ny U23-rekord, dernest selvsagt gullet på 4 x 1500 meter med Henrik Ingebrigtsen på sjarmøretappen. Bak arrangørens fire gull og to bronsemedaljer, fremsto Tyrving og Kristiansand med to gull hver som «nestkommanderende». Ellers ble det gull på første NM-dag til Ullensaker/Kisa, Osterøy og Norodd. I tillegg til U23-rekorden til Sandnes på 4 x 100 pålydende 41,37, ble det også satt mesterskapsrekord på kvinnenes 4 x 800 meter der Tyrving-kvartetten vant på 9.17,53. Tyrving var også under U20-rekorden på 4 x 100 for menn junior, men en av løperne er ikke norsk statsborger ennå, så 45,11 er kun et kuriosum, skriver friidrett.no
Henrik Ingebrigtsen (22) bidro sterkt til at NM-arrangør Sandnes kunne feire i friidretts-NM i stafett.